Ноҳияи Шаҳристон

Ноҳияи Шаҳристон () — яке аз ноҳияҳои идории вилояти Суғд аст.

Маркази ин ноҳия деҳаи Шаҳристон аст, ки 102 км ҷанубу ғарбтар аз шаҳри Хуҷанд ҷойгир аст. Аз Шаҳристон то Душанбе 240 км роҳ аст.

 Ҷойгоҳ 
Ноҳияи Шаҳристон бо сарзамине 1140 км² дар водии Фарғона ҷой дорад. Дар шимол бо шаҳри Истаравшан, дар шарқ — бо ноҳияи Деваштич, дар ҷануб — бо ноҳияи Айнӣ аз бахшҳои вилояти Суғд ҳамсоя ва дар ғарб бо ноҳияи Зомини вилояти Ҷиззахи Ӯзбекистон ҳаммарз аст.

 Мардум 
Мардуми ноҳияи Шаҳристон ба забонҳои тоҷикӣ ва ӯзбекӣ сухан мегӯянд. Бар пояи омори соли 2015, ноҳияи Шаҳристон 38 500 тан ҷамъият дошт ва зичии аҳолияш 33,8 кас дар км² буд.
+сол2014201520192020шумора (ҳаз. нафар)37,538,542,743,7

 Таърих 

Ин ноҳия 29 августи 1990 дар бахше аз вилояти Ленинобод дар Ҷумҳурии Шӯравии Сосиалистии Тоҷикистон таъсис ёфта аст.

 Бахшбандӣ 
Бар асоси Қонуни тақсимоти кишварӣ, ноҳияи Шаҳристон 1 шаҳрак ва 2 ҷамоат дорад:
Ҷамоатҳои ноҳияи Шаҳристон Ҷамоат Аҳолӣ Шаҳристон 16295 Бунҷикат  11362

 Ҳукумат 
Сарвари ноҳияи Шаҳристон Раиси Ҳукумати он аст ки вайро Раиси Ҷумҳурии Тоҷикистон таъйин мекунад. Ниҳоди қонунгузори ноҳияи Шаҳристон Маҷлиси намояндагони халқӣ мебошад ки онро раъйдиҳандагони ноҳияи Шаҳристон барои 5 сол интихоб мекунанд.

 Иқтисод 
Ноҳияи Шаҳристон 2 корхонаи саноатӣ, 202 хоҷагии кишоварзӣ, аз ҷумла 170 хоҷагии деҳқонӣ, дорад. Ҳаҷми умумии заминҳои корами ноҳия 13 200 га, аз ҷумла 4 100 га замини обӣ, аст. Маҳсули аслии кишоварзии ноҳия, сабзавот, ғалла ва качолу астШаҳру ноҳияҳои вилояти Суғд. Спитаман.

Дар 9 моҳи соли 2022 корхонаҳои саноатии н. Шаҳристон, якҷоя бо соҳибкорони инфиродӣ, ба маблағи 29 млн 889 ҳазор сомонӣ маҳсулоти саноатӣ истеҳсол намуданд, ки нисбат ба ҳамин давраи соли гузашта 1 млн сомонӣ зиёд буда, суръати афзоиши ҳаҷми истеҳсоли маҳсулоти саноатӣ 103,5%-ро ташкил медиҳад.

Филиали №40 Амонтабонк фаъолият мекунад.

Соли 2021 ҶДММ «Мурғи Шаҳристон» ифтитоҳ ёфт, ки дар он ҳудуди 25 коргар дар тӯли 45 рӯз 170 тонна гӯшт истеҳсол мекунанд. Дар корхона 80 ҳазор мурғ парвариш мешаванд. 

 Маориф ва фарҳанг 
19 октябри соли 2015 дар ноҳияи Шаҳристон Маркази таълимии Вазорати корҳои дохилии Ҷумҳурии  Тоҷикистон кушода шуд.

 Ноҳия дар аксҳо 

 Эзоҳ 

 Адабиёт 
 Негматов Н. Н., Хмельницкий С. Г., Средневековый Шахристан — Душанбе, 1966 (Ин-т истории им. Дониша. Материальная культура Уструшаны, в. 1).
 Пулатов У. П., Чильхуджра — Душанбе, 1975 (Материальная культура Уструшаны, в. 3).

Гурӯҳ:Ноҳияҳои Тоҷикистон
Гурӯҳ:Ноҳияҳои вилояти Суғд
Гурӯҳ:Ноҳияи Шаҳристон